Diari Oficial de la Generalitat Valenciana


Sumari del DOGV 8567, del 11-06-2019 (2019/4775)

Notificació de la sentència dictada en el procediment de guarda i custòdia número 1199/2018.
--------------------------------------------------------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4775


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1199/2018. [2019/4775]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuades número 1199/2018, seguides a instàncies de Luisa Giménez Jiménez contra Javier Lara López, en situació de rebel·lia, en data 10 d'abril d'enguany s'ha dictat una sentència que té la part dispositiva com segueix:  
  
«Dispositiva  
Estime la demanda plantejada per Luisa Giménez Jiménez contra Javier Lara López, declarat en rebel·lia, i en què ha sigut part el Ministeri Fiscal, i pertoca adoptar les següents mesures definitives respecte dels fills comuns L., S., i F. J.:  
1. Els dos progenitors tindran la pàtria potestat sobre els fills menors d'edat, si bé atribuïsc a la demandant l'exercici en exclusiva de la pàtria potestat i la guarda i custòdia dels tres fills.  
2. El pare podrà tindre els seus fills en companyia seua els diumenges alterns, d'11.00 a 20.00 hores, amb recollida i devolució al domicili matern; i els dimecres, des de l'eixida del col·legi fins a les 20.00 hores, i els tornarà al domicili de la mare. Inicialment, durant les visites haurà d'estar present la mare o una tercera persona de la seua confiança, sense perjudici que aquesta tutela es puga suprimir segons l'evolució de les visites.  
3. El pare haurà d'abonar en concepte de contribució als aliments dels seus fills la quantitat de 450 euros mensuals, a raó de 150 - mensuals per a cada fill, des de la data de presentació de la demanda, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'Índex de Preus de Consum que publica l'Institut Nacional d'Estadística.  
  
4. Les despeses extraordinàries dels tres fills seran abonades pels dos progenitors a mitges, sempre que siguen necessàries o hagen sigut consensuades per les parts.  
Tot això sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació que haurà de presentar-se per escrit davant d'aquest jutjat, en el termini de 20 dies després d'haver sigut notificada, amb la indicació de la infracció comesa segons el parer del recurrent, que haurà d'anar acompanyat d'un resguard que acredite haver efectuat el depòsit de 50 ?, en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
Així, aquesta és la meua sentència, que pronuncie, mane i signe.»  
  
I perquè servisca de notificació de forma deguda al demandat Javier Lara López, en situació de rebel·lia i parador desconegut, expedisc i signe aquest edicte.  
  
València, 15 d'abril de 2019.- La lletrada de l'Administració de justícia: Alicia Ordeig Rabadán.